[image: gerbs_bw-02]
Latvijas Republika
Jelgavas valstspilsētas pašvaldības dome
Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv
	


LĒMUMS
Jelgavā


	27.08.2026.
	Nr.13/18



GROZĪJUMI JELGAVAS VALSTSPILSĒTAS PAŠVALDĪBAS DOMES
2025. GADA 25. SEPTEMBRA LĒMUMĀ NR.12/3
“DELEĢĒŠANAS LĪGUMA SLĒGŠANA AR BIEDRĪBU
“LATVIJAS SARKANAIS KRUSTS” UN MANTAS NODOŠANA LIETOŠANĀ”


Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Pamatojoties uz Jelgavas valstspilsētas pašvaldības domes 2025. gada 25. septembra lēmumu Nr. 12/3 “Deleģēšanas līguma slēgšana ar biedrību “Latvijas Sarkanais Krusts” un mantas nodošana lietošanā” ar biedrību “Latvijas Sarkanais Krusts” (turpmāk arī – Biedrība) 2025. gada 2. oktobrī starp Jelgavas valstspilsētas pašvaldību (turpmāk – Pašvaldība) un Biedrību tika noslēgts deleģēšanas līgums (turpmāk – Līgums). 
[bookmark: _Hlk179874471]Atbilstoši Līguma nosacījumiem Biedrībai deleģēts pārvaldes uzdevums – sniegt šādus sociālos pakalpojumus Pulkveža Oskara Kalpaka ielā 9, Jelgavā: naktspatversmes pakalpojums, higiēnas pakalpojums, grupu dzīvokļa pakalpojums.
Līguma pamatdaļas noteikumi un naktspatversmes pakalpojuma tehniskā specifikācija saskaņojami ar pašvaldības sociālo pakalpojumu jomas tiesiskā regulējuma izmaiņām.
Vienlaikus naktspatversmes pakalpojuma faktiskais izmantojums ir pieaudzis, tādēļ plānotais vidējais klientu skaits palielināms līdz 28 klientiem naktī, paredzot papildu pašvaldības budžeta finansējumu atbilstoši pakalpojuma sniedzēja pārrēķinātajai pakalpojuma cenai vienam klientam.
Ņemot vērā minēto, Līgumā veicami grozījumi, palielinot plānoto vidējo naktspatversmes pakalpojuma klientu skaitu, paredzot tam papildu finansējumu, precizējot turpmāko vidējā klientu skaita izmaiņu nosacījumus, kā arī pakalpojuma sniegšanas kārtību citas pašvaldības klientam.
Ievērojot minēto, saskaņā ar Pašvaldību likuma 7. pantu, 10. panta pirmo daļu, Valsts pārvaldes iekārtas likuma 40. panta otro daļu un atbilstoši Līguma 8.3. punktam,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: _Hlk210823538]Veikt grozījumus Jelgavas valstspilsētas pašvaldības domes 2025. gada 25. septembra lēmuma Nr.12/3 “Deleģēšanas līguma slēgšana ar biedrību “Latvijas Sarkanais Krusts” un mantas nodošana lietošanā” 1. pielikumā.
2. [bookmark: _GoBack]Pilnvarot Jelgavas valstspilsētas pašvaldības izpilddirektoru parakstīt vienošanos par grozījumiem Līgumā (pielikumā).


Domes priekšsēdētājs									M.Daģis

